Liria dhe Çlirimi, dy zogjtë e shqiponjës
Zgjidhen emrat për dy zogjtë e çelur kohët e fundit në Uashington
Dy zogjtë e shqiponjash që çelën muajin e kaluar dhe hynë në zemrat e miliona njerëzve që e panë lindjen e tyre nëpërmjet internetit, do të kenë tashmë emra. Këto shqiponja janë shndërruar tashmë në një sensacion mediatik. “Freedom” - “Liria” dhe “Liberty” - “Çlirimi” janë emrat e zgjedhur për dy zogjtë e shqiponjës që lindën në kopshtin botanik në Uashington në muajin mars. Zogjtë dhe prindërit e tyre, të quajtur “Zoti President” dhe “Zonja e Parë”, kanë rrëmbyer vëmendjen e mediave përmes kamerave të instaluara pranë folesë së tyre duke transmetuar drejpërdrejt në internet. Mbi 30 mijë simpatizantë nga e gjithë bota morën pjesë në konkursin në mediat sociale për të sugjeruar emrat e zogjve. Emrat fitues u shpallën në një ceremoni në kopshtin botanik. Drejtori i kopshtit botanik, Richard Olsen, bashkëpunoi me Fondacionin e Shqiponjës Amerikane për të transmetuar drejtpërsëdrejti në mbarë botën pamjet e shpendit kombëtar të Amerikës. Kamerat e internetit u japin njerëzve eksperiencën e vërtetë të rritjes së një familjeje shqiponjash amerikane. Al Cecere është president i Fondacionit të Shqiponjës Amerikane. Mbi 35 milionë njerëz nga 100 vende të botës kanë parë nëpërmjet kamerave se si zogjtë rriten nën kujdesin e prindërve të tyre. Zogjtë “Freedom” dhe “Liberty”, gjinia e të cilëve ende nuk dihet, mendohet se do të largohen nga foleja në muajin qershor, kur të arrijnë moshën 12-javëshe.